RTI में खुलासा, महबूबा मुफ्ती ने खरीदे 28 लाख के कारपेट, 22 लाख के TV और 12 लाख की चादरें
महबूबा मुफ्ती ने जम्मू-कश्मीर की मुख्यमंत्री रहते हुए श्रीनगर के गुपकार रोड स्थित अपने आधिकारिक निवास के रेनोवेशन पर महज छह महीने में लगभग 82 लाख रुपये खर्च कर दिए। इस राशि का भुगतान भारत सरकार ने किया।
जम्मू: महबूबा मुफ्ती ने जम्मू-कश्मीर की मुख्यमंत्री रहते हुए श्रीनगर के गुपकार रोड स्थित अपने आधिकारिक निवास के रेनोवेशन पर महज छह महीने में लगभग 82 लाख रुपये खर्च कर दिए। इस राशि का भुगतान भारत सरकार ने किया। एक आरटीआई के जवाब में इसका खुलासा हुआ है।एक दिन में कारपेट खरीदने के लिए खर्च किए 28 लाख रुपयेजम्मू-कश्मीर स्थित कार्यकर्ता इनाम-अन-नबी सौदागर द्वारा दायर आरटीआई आवेदन से पता चलता है कि जनवरी-जून 2018 के बीच, मुफ्ती ने बेडशीट, फर्नीचर, टीवी वस्तुओं पर लगभग 82 लाख रुपये खर्च किए। आरटीआई से पता चलता है कि 28 मार्च 2018 को महबूबा ने एक दिन में कारपेट खरीदने के लिए 28 लाख रुपये खर्च किए।खरीदी गई थी 11,62,000 रुपये की बेडशीटअकेले जून 2018 में, उसने विभिन्न मदों पर 25 लाख रुपये से अधिक खर्च किए, जिसमें एलईडी टीवी पर 22 लाख रुपये का खर्च शामिल है। 1 सितंबर, 2020 को मिले आरटीआई जवाब की कॉपी में 30 जनवरी 2017 को 14 लाख रुपये का खर्च दिखाया गया है। इसमें 2,94,314 रुपये का एक गार्डन अंब्रेला शामिल है। आरटीआई के जवाब से पता चलता है कि 22 फरवरी, 2018 को 11,62,000 रुपये की बेडशीट खरीदी गई थी।खरीद डाले 40 लाख के कटलरी आइटममार्च 2018 में, मुफ्ती ने लगभग 56 लाख रुपये खर्च किए, जिसमें फर्नीचर पर 25 लाख रुपये और कालीनों पर लगभग 28 लाख रुपये शामिल थे। खरीद गए समान में अगस्त 2016 से जुलाई 2018 तक दो वर्षो की अवधि में 40 लाख रुपये के कटलरी आइटम शामिल हैं।